Leus kolf kontrak by Derbyshire los | Netwerk24
Deur Johann de Jager 18 April 2019 20:00
Leus du Plooy / Foto: Gallo Images
Hy het na verneem word 'n Britse paspoort, wat hom toelaat om daar te speel.
Die 24-jarige Du Plooy het die afgelope seisoen 647 lopies vir Noordelikes in die provinsiale meerdagreeks aangeteken wat vier honderdtalle ingesluit het.
Hy het 119 in Noordelikes se eerste beurt aangeteken in die meerdagreeks se eindstryd teen die Oostelike Provinsie, wat onbeslis in Port Elizabeth geëindig het.
Hy het ook 155 van 122 balle in Noordelikes se laaste eendag-ligawedstryd teen die Westelike Provinsie gemoker en dit met 'n onoorwonne 85 in die eindstryd teen Oostelikes opgevolg.
Hy sal volgens derbyshireccc.com vandeesweek by die graafskap in Engeland aansluit.
Du Plooy is ook 'n bedrewe linkerhandse draaier.
Hy sal ook onthou word vir die 142 wat hy in 2016 vir 'n Suid-Afrikaanse Uitnodigingselftal teen Sri Lanka in Potchefstroom aangeteken het.